പുവാ റാക്കോവ്സ്കി

പ്രൊഫഷണൽ അധ്യാപികയും സയണിസ്റ്റ് ആക്ടിവിസ്റ്റും ഫെമിനിസ്റ്റ് നേതാവുമായിരുന്നു പുവാ റാക്കോവ്സ്കി (1865–1955). യഹൂദ സ്ത്രീകളുടെ ഉന്നമനത്തിനായി അവർ പ്രവർത്തിച്ചു. 
 ആദ്യകാലജീവിതം 
പരമ്പരാഗതവും സമ്പന്നവുമായ ഒരു ജൂത കുടുംബത്തിലാണ് പോളണ്ടിലെ ബിയാലിസ്റ്റോക്കിൽ 1865 ജൂലൈ 3 ന് റാക്കോവ്സ്കി ജനിച്ചത്. അവരുടെ അച്ഛൻ മെനഹേം മെൻഡൽ പരിശീലനം ലഭിച്ച റബ്ബിയായിരുന്നു. കമ്മീഷൻ ഏജന്റായി ജോലി ചെയ്തിരുന്ന അദ്ദേഹത്തിന് റാക്കോവ്സ്കി ജനിക്കുമ്പോൾ പതിനേഴു വയസ്സും അമ്മയ്ക്ക് പതിനഞ്ച് വയസ്സുമായിരുന്നു. മാതാപിതാക്കളുടെ ഏറ്റവും മൂത്ത കുട്ടിയായ അവർക്ക് പതിനാല് സഹോദരങ്ങളുണ്ടായിരുന്നു.

 കരിയർ 
റാക്കോവ്സ്കി 1889-ൽ അദ്ധ്യാപനം ആരംഭിച്ചു. പോളണ്ടിലെ ലോംസയിലുള്ള പെൺകുട്ടികളുടെ ഒരു സ്കൂളിൽ അവൾ ഹീബ്രു പഠിപ്പിച്ചു. 1891-ൽ വാർസോയിലെ ഒരു ജൂത പെൺകുട്ടികളുടെ സ്കൂളിൽ അധ്യാപികയായും ഡയറക്ടറായും ജോലി ചെയ്തു. 1893-ൽ അവൾ പെൺകുട്ടികൾക്കായി ഒരു സ്കൂൾ തുറന്നു. അവിടെ വിദ്യാർത്ഥിനികളെ ഹീബ്രു, ജൂത ഭാഷകൾ പഠിപ്പിച്ചു. ഒന്നാം ലോകമഹായുദ്ധം വരെ പ്രവർത്തിച്ചിരുന്ന ഈ വിദ്യാലയം ദേശീയ പ്രാധാന്യമുള്ളതായിരുന്നു.

വാർസോയിൽ, റാക്കോവ്സ്കി സയണിസ്റ്റ് സമൂഹത്തിന്റെ സജീവ അംഗമായി. സമൂഹത്തിലെ അവരുടെ പ്രവർത്തനങ്ങളിൽ പോലും അവൾ സ്ത്രീകളിലും അവരുടെ ഉന്നമനത്തിലും ശ്രദ്ധ കേന്ദ്രീകരിച്ചു. അവരുടെ വിപുലമായ പ്രവർത്തനവും വോക്കൽ ആക്ടിവിസവും അവളെ രാജ്യത്തെ ഒരു ജനപ്രിയ വ്യക്തിത്വത്തിലേക്ക് നയിച്ചു.

1920-ൽ, റാക്കോവ്സ്കി വാർസോയിൽ ജൂത വിമൻസ് അസോസിയേഷൻ (YFA) സ്ഥാപിച്ചു. അത് സയണിസത്തിനും ഫെമിനിസ്റ്റിനുമുള്ള ഒരു ദേശീയ സംഘടനയായി അറിയപ്പെട്ടു.  യഹൂദ സ്ത്രീകൾക്ക് മതേതരവും തൊഴിലധിഷ്ഠിതവുമായ വിദ്യാഭ്യാസം നൽകുന്നതിനും അവരെ സ്വതന്ത്രരായിരിക്കാൻ സജ്ജരാക്കുന്നതിനുമായി അസോസിയേഷൻ പ്രവർത്തിച്ചു.

 സ്വകാര്യ ജീവിതം  
റാക്കോവ്സ്കി നാല് തവണ വിവാഹം കഴിച്ചു, മൂന്ന് മക്കളുണ്ടായിരുന്നു - രണ്ട് പെൺമക്കളും ഒരു മകനും. 1935 ൽ അവർ ഇസ്രായേലിലേക്ക് മാറി.

അവലംബം

വർഗ്ഗം:1865-ൽ ജനിച്ചവർ
വർഗ്ഗം:1955-ൽ മരിച്ചവർ